***ამონარიდი***

*„სასოფლო-სამეურნეო და ენდემური კულტურების წარმოების მხარდაჭერის“ (18 07 24/2) ქვეპროგრამის*

***დებულებიდან***

**მუხლი 1. ზოგადი დებულებები.**

* 1. ქვეპროგრამის მიზანია აფხაზეთიდან იძულებით გადაადგილებული პირების და აფხაზეთის ოკუპირებულ ტერიტორიაზე ლეგიტიმურად მცხოვრები პირების ხელშეწყობა სასოფლო-სამეურნეო კულტურების წარმოების პროცესში, მათ შორის მრავალწლიანი ნერგებით უზრუნველყოფისა და მხარდაჭერის გზით.
  2. თანადაფინანსების გზით აფხაზეთიდან იძულებით გადაადგილებული პირების ჩართულობის ხელშეწყობა შესაბამის სახელმწიფო და საერთაშორისო პროგრამებში/პროექტებში; ასევე მიზნობრივ ჯგუფებზე ორიენტირებული სასოფლო-სამეურნეო პროექტების შესაძლო მხარდაჭერა, მათ შორის დაფინანსების და/ან თანადაფინანსების გზით.

**მუხლი 2. ტერმინთა განმარტება.**

ამ დებულებაში გამოყენებულ ტერმინებს აქვთ შემდეგი მნიშვნელობა:

1. **აპლიკანტ**ი - აფხაზეთიდან იძულებით გადაადგილებული პირი და აფხაზეთის ოკუპირებულ ტერიტორიაზე ლეგიტიმურად მცხოვრები პირი, რომელიც განაცხადის გაკეთებით გამოხატავს სურვილს მონაწილეობა მიიღოს ქვეპროგრამაში.
2. **კომისია** - სააგენტოში არსებული „მიზნობრივი პროგრამების (ქვეპროგრამების) ფარგლებში შემოსული განაცხადების შეფასების კომისია“.
3. **ბენეფიციარი** - კონკურსში გამარჯვებული და დაკმაყოფილებული აპლიკანტი.
4. **განაცხადის ფორმა** - აპლიკანტის მიერ შესავსები სათანადო აპლიკაცია, რომლის ფორმა თან ერთვის.
5. **სააგენტო -** სსიპ „ეკონომიკური პროგრამების სააგენტო“.

**მუხლი 3. განხორციელების ფორმები**

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.2 სახელმწიფო პროგრამაში „დანერგე მომავალი“ ბენეფიციარის თანადაფინანსება საკომისიო საფუძველზე.

**მუხლი 4. განხორციელების ეტაპები**

**4.1....................................................................................................................................................................**

**........................................................................................................................................................................**

**.........................................................................................................................................................................**

**4.2.** ***სახელმწიფო პროგრამის „დანერგე მომავალი“ ბენეფიციართა თანადაფინანსება საკომისიო საფუძველზე.***

* აპლიკანტი უნდა იყოს სახელმწიფო პროგრამა „დანერგე მომავალის“ მიერ შერჩეული ბენეფიციარი, რასთანაც დაკავშირებით მან უნდა წარმოადგინოს შესაბამისი დამადასტურებელი დოკუმენტაცია.
* თანადაფინანსების სქემა: სახელმწიფო პროგრამის „დანერგე მომავალი“ ფარგლებში, ბენეფიციარის წარდგენილი პროექტის საერთო ღირებულების 70%-ს ფარავს სახელმწიფო, 20%-ს - სააგენტო; 10%-ს - თვით ბენეფიციარი. ამასთან, სააგენტოს 20%-იანი თანადაფინანსება არ უნდა აღემატებოდეს 2500 ლარს და პირველი ტრანში უნდა განახორციელოს ბენეფიციარმა (10%-ნი ტრანში), რომლის შემდგომ სააგენტო დადებს მასთან სათანადო თანადაფინანსების ხელშეკრულებას, სადაც გათვალისწინებული იქნება კონტროლისა და მონიტორინგის მექანიზმები. რაც შეეხება „გამყოფ ხაზთან“ მიმდებარე ტერიტორიებზე მცხოვრებ ბენეფიციარებს, მათი თანადაფინანსების სქემა იქნება: სახელმწიფო აფინანსებს ბენეფიციარის პროექტის საერთო ღირებულების 80%-ს, სააგენტო - 10%-ს და ბენეფიციარი 10%-ს, ამასთან სააგენტოს 10%-იანი თანადაფინანსება არ უნდა აღემატებოდეს 1500 ლარს.
* თანადაფინანსების თხოვნით აპლიკანტი შესაბამისი განაცხადით მიმართავს სააგენტოს (განაცხადის ფორმა თან ერთვის, ***დანართი***)

***დანართი:***

სსიპ „ეკონომიკური პროგრამების სააგენტოს“

თავმჯდომარეს ბატონ ვ. ბაბუნაშვილს

მოქალაქის

/სახელი, გვარი, პირადობის მოწმობის ნომერი, მისამართი, მობილურის ნომერი/

**გ ა ნ ა ც ხ ა დ ი**

მე, / *სახელი, გვარი /* ვარ სახელმწიფო პროგრამის „დანერგე მომავალი“ ბენეფიციარი, რასთანაც დაკავშირებით წარმოგიდგენთ შესაბამის დამადასტურებელ დოკუმენტაციას.

სსიპ „ეკონომიკური პროგრამების“ სააგენტოს ქვეპროგრამის - „სასოფლო-სამეურნეო და ენდემური კულტურების წარმოების მხარდაჭერა“ (კოდი: 18 07 24 02) - დებულიების შესაბამისად, გთხოვთ, განიხილოთ ჩემი თანადაფინანსების შესაძლებლობის საკითხი სახელმწიფო პროგრამაში „დანერგე მომავალი“.

***დანართი:*** 2022 წლის 31 ოქტომბერს გამოცხადებულ სახელმწიფო პროგრამაში „დანერგე მომავალი“ ბენეფიციარობის სტატუსის არსებობის დამადასტურებელი დოკუმენტაცია (ხელშეკრულება).

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

სახელი, გვარი ხელმოწერა

\_\_\_\_\_\_\_\_\_

თარიღი